
ŠAKIŲ RAJONO SAVIVALDYBĖS  TARYBA
SPRENDIMAS
DĖL RINKLIAVOS UŽ KOMUNALINIŲ ATLIEKŲ TVARKYMĄ IR

VIETINĖS RINKLIAVOS UŽ KOMUNALINIŲ ATLIEKŲ TVARKYMĄ NUOSTATŲ BEI VIETINĖS RINKLIAVOS UŽ KOMUNALINIŲ ATLIEKŲ TVARKYMĄ SPECIALIOSIOS PROGRAMOS TVIRTINIMO 
2010 m. liepos 29 d. Nr.T-242
Šakiai



Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049, 2008, Nr. 113-4290) 6 str. 31 p., 16 str. 2 d. 37 p., Rinkliavų įstatymo (Žin., 2000, Nr. 52-1484) 11 str. 1 d. 8 p., 12, 13 str. ir  Atliekų tvarkymo įstatymo (Žin., 1998, Nr. 61-1726; 2002, Nr. 72-3016) 30 str. 4 d.,  n u s p r e n d ž i a:



1. Įvesti vietinę rinkliavą už komunalinių atliekų tvarkymą nuo 2010 m. rugsėjo 1 dienos.


2. Patvirtinti rajono savivaldybės:
             
2.1.  Vietinės rinkliavos už komunalinių atliekų tvarkymą nuostatus (pridedama);

           
2.2. Vietinės rinkliavos už komunalinių atliekų tvarkymą specialiąją programą (pridedama).


3. Įpareigoti rajono savivaldybės administraciją pasirašyti sutartį su Marijampolės apskrities atliekų tvarkymo centru dėl vietinės rinkliavos už komunalinių atliekų surinkimą iš atliekų turėtojų ir atliekų tvarkymą administravimo. 


4. Nustatyti, kad šis sprendimas įsigalioja  nuo 2010 m. rugsėjo 1 d.

Meras


                                        
Juozas Bertašius

 PATVIRTINTA

 Šakių rajono savivaldybės  tarybos

 2010 m. liepos 29 d. sprendimu Nr.T-242        

ŠAKIŲ RAJONO SAVIVALDYBĖS

Vietinės rinkliavos už komunalinių atliekų tvarkymą nuostatai

I.  Bendrosios nuostatos
1. Vietinės rinkliavos už komunalinių atliekų tvarkymą nuostatai (toliau – Nuostatai), reglamentuoja vietinės rinkliavos objektą, vietinės rinkliavos mokėtojų registro sudarymą, vietinės rinkliavos apskaičiavimą,  mokėjimą, apskaitą, išieškojimą ir iš jos gautų savivaldybės biudžeto pajamų panaudojimą. 

2. Vietinė rinkliava už komunalinių atliekų tvarkymą įvedama vadovaujantis Lietuvos Respublikos vietos savivaldos įstatymu (Žin., 1994, Nr. 55-1049; 2008, Nr113-4290, Nr. 137-5379; 2009 Nr.77-3165, Nr. 159-7206; 2010, Nr. 25-1177, Nr. 51-2480 ), Lietuvos Respublikos rinkliavų įstatymu (Žin., 2000, Nr. 52-1484; 2005, Nr. 121-4333; 2006, Nr. 137-5200; 2007, Nr. 61-2343, Nr. 101-4107; 2008, Nr. 50-1840, Nr. 135-5242), Lietuvos Respublikos atliekų tvarkymo įstatymu (Žin., 1998, Nr. 61-1726; 2002, Nr. 72-3016; 2004, Nr. 73-2544; 2005, Nr. 84-3111; 2008, Nr. 76-2999; Nr. 81-3180), Biudžeto sandaros įstatymo pakeitimo įstatymu (Žin., 2004, Nr. 4-47), Atliekų tvarkymo taisyklėmis, patvirtintomis Lietuvos Respublikos aplinkos ministro 1999 m. liepos 14 d. įsakymu Nr. 217 (Žin., 1999, Nr. 63-2065; 2004, Nr. 68-2381; 2007, Nr. 11-461), Šakių rajono savivaldybės  komunalinių atliekų tvarkymo taisyklėmis, patvirtintomis Šakių rajono savivaldybės  tarybos 2009 m. sausio 22 d. sprendimu Nr.T-15.

3. Vietinė rinkliava yra privaloma įmoka už komunalinių atliekų tvarkymą, nustatoma nuo 2010 metų rugsėjo 1 dienos visiems Šakių rajono savivaldybės  atliekų turėtojams – negyvenamosios ir/ar gyvenamosios paskirties patalpų ir/ar pastatų savininkams ar valdytojams, kurie nėra sudarę Komunalinių atliekų tvarkymo sutarčių su UAB Marijampolės apskrities atliekų tvarkymo centru ir reguliariai mokantys už atliekų surinkimą ir atliekų tvarkymą. 

II. Vietinės rinkliavos ADMINiSTRAVIMAS, MOKĖTOJAI ir jų REGISTRAVIMAS
4. Vietinę rinkliavą administruoja UAB Marijampolės apskrities atliekų tvarkymo centras, vykdantis šias vietinės rinkliavos administravimo procedūras: vietinės rinkliavos mokėtojų registro (toliau - Registras) kūrimą ir tvarkymą, vietinės rinkliavos dydžio apskaičiavimą, vietinės rinkliavos surinkimo organizavimą ir apskaitą, vietinės rinkliavos mokėjimo kontrolę, atliekų turėtojų – vietinės rinkliavos mokėtojų informavimą.

5. Vietinės rinkliavos mokėtojai yra fiziniai ir juridiniai asmenys, disponuojantys arba nuosavybės teise valdantys  nekilnojamąjį turtą (išskyrus žemės sklypus be pastatų bei pagalbinio ūkio patalpas) savivaldybės administracinėje teritorijoje, nesudarę Komunalinių atliekų tvarkymo sutarčių su UAB Marijampolės apskrities atliekų tvarkymo centru. Jie yra atsakingi už vietinės rinkliavos sumokėjimą ir informacijos būtinos vietinės rinkliavos apskaičiavimui pateikimą.

6. Jeigu yra keli nekilnojamojo turto objekto savininkai ar valdytojai, už vietinės rinkliavos sumokėjimą ir duomenų pateikimą atsakingas kiekvienas iš jų, už jo disponuojamą nekilnojamojo objekto dalį arba visų bendraturčių  raštu įgaliotas asmuo.

7. Vietinės rinkliavos mokėtojai registruojami  UAB Marijampolės apskrities atliekų tvarkymo centras tvarkomame Vietinės rinkliavos mokėtojų registre. 

8.   Vietinės rinkliavos mokėtojų registravimo tikslais UAB Marijampolės apskrities atliekų tvarkymo centras, nustatyta tvarka naudojasi VĮ Registrų centro nekilnojamo turto registro duomenų bazėmis.

9. UAB Marijampolės apskrities atliekų tvarkymo centras sukuria ir tvarko nustatyta tvarka Vietinės rinkliavos mokėtojų registrą, naudodamasis VĮ Registrų centro duomenimis, reikalingais vietinės rinkliavos mokėtojų registrui ir vietinei rinkliavai administruoti:

9.1. negyvenamosios ir/ar gyvenamosios paskirties patalpų ir/ar pastatų savininko ar valdytojo vardas, pavardė arba juridinio asmens pavadinimas;

9.2. vietinės rinkliavos mokėtojo identifikavimo kodas;

9.3.  negyvenamosios ir/ar gyvenamosios paskirties patalpų ir/ar pastato aprašymas;

9.4.  negyvenamosios ir/ar gyvenamosios paskirties patalpų ir/ar pastato adresas;

9.5. negyvenamosios ir/ar gyvenamosios paskirties patalpų ir/ar pastato pagrindinė naudojimo paskirtis;
9.6. negyvenamosios ir/ar gyvenamosios paskirties patalpų ir/ar pastato bendras plotas;

9.7. Kiti duomenys, būtini Registrui administruoti.

10. UAB Marijampolės apskrities atliekų tvarkymo centro prašymu papildomus duomenis turi pateikti visi komunalinių atliekų turėtojai, jeigu šie duomenys būtini vietinės rinkliavos mokėtojų registravimui organizuoti ir tvarkyti.

11. Vietinės rinkliavos mokėtojų būtini duomenys renkami, tvarkomi, saugojami ir naudojami laikantis Lietuvos Respublikos asmens duomenų teisinės apsaugos įstatymo reikalavimų.

12. Vietinės rinkliavos mokėtojai, sudarę Komunalinių atliekų tvarkymo sutartis su Atliekų tvarkymo centru ir neturintys įsiskolinimų už vietinę rinkliavą, yra išbraukiami iš vietinės rinkliavos mokėtojų registro ir įtraukiami į Atliekų turėtojų registrą. 

III. Vietinės rinkliavos už komunalinių atliekų tvarkymą dydžio APSKAIČIAVIMAS

13. Vietinės rinkliavos dydžiai nustatomi skirtingi priklausomai  nuo valdomų  patalpų ar pastatų tipo (gyvenamosios ar negyvenamosios paskirties), pagrindinės naudojamos tikslinės paskirties bei ploto.

14. Šakių rajono savivaldybės taryba savo sprendimu gali kartą per metus indeksuoti vietinės rinkliavos dydį, taikydama metinį vartojimo kainų indeksą, jei šis didesnis negu 1,1. Taryba turi teisę perskaičiuoti vietinės rinkliavos dydžius atsižvelgiant į atliekų tvarkymo sąnaudų pasikeitimus. 

15. Vietinės rinkliavos dydžio nustatymo pagrindas – vienos tonos komunalinių atliekų tvarkymo tarifas TKAT(rinkl),, nustatomas vieną kartą per metus, pagal Marijampolės regioninėje atliekų tvarkymo sistemoje teikiamų atliekų  tvarkymo paslaugų įkainių ir tarifų skaičiavimo metodikoje  (toliau – Metodika)  nustatytą tvarką. 

16. 15 punkte nurodytas tarifas paskaičiuojamas taip, kad gautos pajamos padengtų visas atliekų tvarkymo sistemos sąnaudas: atliekų surinkimo, atliekų parengimo perdirbimui, atliekų šalinimo, atliekų tvarkymo sistemos infrastruktūros plėtros ir administravimo, vietinės rinkliavos administravimo, sąvartynų uždarymo, priežiūros po uždarymo, bei kitas su komunalinių atliekų tvarkymu susijusias išlaidas. 
17. Vietinės rinkliavos dydis gyvenamųjų patalpų (išskyrus gyvenamosios paskirties patalpas, skirtas gyventi įvairių socialinių grupių asmenims (bendrabučiai, vaikų namai, prieglaudos, globos namai, šeimos namai, vienuolynai ir pan.)) savininkams ar valdytojams nustatomas, priklausomai nuo tipo bei gyvenamųjų patalpų bendro ploto. Pridedama priedas Nr.1.

18. Vietinės rinkliavos dydis negyvenamosios paskirties pastatų ir/ar patalpų savininkams ar valdytojams, taip pat gyvenamosios paskirties pastatų ir patalpų, skirtų gyventi įvairių socialinių grupių asmenims (bendrabučiai, vaikų namai, prieglaudos, globos namai, šeimos namai, vienuolynai ir pan.)) savininkams nustatomas priklausomai nuo  pastato ar patalpos pagrindinės tikslinės naudojimo paskirties, tipo bei patalpų bendro ploto. Pridedama priedas Nr.1.

19. Atliekų turėtojams, įsigijusiems gyvenamosios ir/ar negyvenamosios paskirties pastatus ir/ar patalpas arba pradėjusiems naudoti valstybei ar savivaldybei priklausančius gyvenamosios ir/ar negyvenamosios paskirties pastatus ir/ar patalpas ir/ar savivaldybės teritorijoje po kalendorinių metų pradžios, rinkliava už atliekų tvarkymą sumažinama proporcingai, atsižvelgiant  pagal laiką. Įsigijus nekilnojamojo turto iki mėnesio 15 d., rinkliava už einamąjį mėnesį bus skaičiuojama, jei turtas įsigytas po mėnesio 15 d., rinkliava –neskaičiuojama. 

20. Atliekų turėtojams, per kalendorinius metus netekusiems nekilnojamo turto, esančio savivaldybės teritorijoje nuosavybės arba disponavimo juo teisės, rinkliava už atliekų tvarkymą apskaičiuojama proporcingai laikui, kurį atliekų turėtojai disponavo nekilnojamu turtu. Jei atliekų turėtojas neteko nekilnojamojo turto iki 15 einamojo mėnesio dienos –rinkliava už tą mėnesį neskaičiuojama, jei po 15 dienos –rinkliava skaičiuojama  .

21. Jeigu vienam asmeniui priklauso keli nekilnojamojo turto objektai, už kuriuos pagal šiuos Nuostatus turi būti mokama vietinė rinkliava, jis privalo sumokėti už visus šiuos objektus.

IV. Vietinės rinkliavos už komunalinių atliekų tvarkymą mokėjimo tvarka
22. Vietinę rinkliavą apskaičiuoja UAB Marijampolės apskrities atliekų tvarkymo centras. Pagal vietinės rinkliavos mokėtojų registro duomenis parengia ir keturis kartus per metus kiekvienam vietinės rinkliavos mokėtojui pateikia mokėjimo pranešimą, kuriame nurodomi vietinės rinkliavos mokėtojų registro duomenys, vietinės rinkliavos gavėjo duomenys, mokėjimo laikotarpis ir terminai. Mokėjimo kontrolę organizuoja ir vietinės rinkliavos įplaukų apskaitą tvarko UAB Marijampolės apskrities atliekų tvarkymo centras.
23.  Mokėjimo pranešime nurodyta vietinė rinkliava sumokama į UAB Marijampolės apskrities atliekų tvarkymo centras sąskaitą už nurodytą laikotarpį:

23.1. už I ketvirtį sumokama iki kovo 31 dienos; 

23.2. už II ketvirtį sumokama iki birželio 30 dienos; 

23.3. už III ketvirtį sumokama iki rugsėjo 30 dienos;

23.4.  už IV ketvirtį sumokama iki gruodžio 31 dienos. 

24. Vietinė rinkliava turi būti sumokama bankuose, pasinaudojant elektroninės bankininkystės paslaugomis, pašto skyriuose,  arba kitose mokėjimo pranešime nurodytose vietose. 

25. Mokant rinkliavą turi būti užpildomas mokėjimo dokumentas, kuriame privalomai nurodomi šie duomenys:

25.1. įmokos gavėjas [įrašyti pavadinimą], gavėjo kodas [įrašyti įmonės kodą], a/s [įrašyti sąskaitos numerį], [įrašyti banko pavadinimą] bankas, įmokos kodas [įrašyti įmokos kodą];

25.2. negyvenamosios ir/ar gyvenamosios paskirties patalpų ir/ar pastatų savininko ar valdytojo vardas, pavardė arba juridinio asmens pavadinimas bei kodas;

25.3. negyvenamosios ir/ar gyvenamosios paskirties patalpų ir/ar pastatų savininko ar valdytojo apmokestinamo ploto adresas;

25.4. nekilnojamo turto už kurį mokama rinkliava, identifikavimo kodas;

25.5. mokėjimo laikotarpis; 

25.6.  mokama suma.

26. UAB Marijampolės apskrities atliekų tvarkymo centras savo duomenų bazėje nustato vietinių rinkliavų nesumokėjusius komunalinių atliekų turėtojus ir išsiunčia jiems raginimus ir pakartotinius raginimus registruotu laišku sumokėti vietinę rinkliavą arba atitinkamą jos dalį.

27. Gavęs registruotu laišku pranešimą arba raginimą sumokėti vietinę rinkliavą arba jos dalį, atliekų turėtojas privalo nurodyto dydžio sumą sumokėti per 30 dienų nuo pranešimo arba raginimo išsiuntimo datos.

V. VIETINĖS RINKLIAVOS IŠIEŠKOJIMAS

28. Nesumokėtą vietinę rinkliavą išieško UAB Marijampolės apskrities atliekų tvarkymo centras Lietuvos Respublikos įstatymų nustatyta tvarka, įskaitant neteisminį ir teisminį skolų išieškojimą, naudojantis skolų išieškojimo įmonių ir antstolių paslaugomis.

VI. VIETINĖS RINKLIAVOS PERMOKOS GRĄŽINIMO TVARKA
29. Vietinės rinkliavos permoka (sumokėjus didesnę nei nurodyta mokėjimo pranešime vietinę rinkliavą, neteisingai apskaičiavus, neteisėtai išieškojus, pasikeitus nekilnojamojo turto objekto savininkui ar valdytojui) grąžinama arba įskaitoma sumokėjusiam asmeniui per 30 dienų nuo pateisinamojo dokumento pateikimo dienos, bet ne vėliau kaip iki kalendorinių metų pabaigos.

30. Vietinės rinkliavos mokėtojas prašymą dėl vietinės rinkliavos permokos grąžinimo pateikia UAB Marijampolės apskrities atliekų tvarkymo centras, per vienerius kalendorinius metus nuo grąžinti prašomos rinkliavos sumokėjimo datos.

VII. VIETINĖS RINKLIAVOS MOKĖTOJŲ TEISĖS IR PAREIGOS
31. Vietinės rinkliavos mokėtojai turi teisę susipažinti su duomenimis apie juos, įregistruotais UAB Marijampolės apskrities atliekų tvarkymo centras atliekų turėtojų registro duomenų bazėje, bei su visa kita informacija, susijusia su vietinės rinkliavos dydžiais, jų apskaičiavimu ir atliekų tvarkymo sąnaudomis.

32.  Vietinės rinkliavos mokėtojai turi teisę reikalauti iš UAB Marijampolės apskrities atliekų tvarkymo centras pakeisti ar patikslinti apie juos įregistruotus duomenis, jei tokie duomenys yra neteisingi, netikslūs ar neišsamūs.

VIII. VIETINĖS RINKLIAVOS LĖŠŲ apskaita ir PANAUDOJIMAS
33. Vietinės rinkliavos lėšos iš UAB Marijampolės apskrities atliekų tvarkymo centras sąskaitos pervedamos į Šakių rajono savivaldybės specialiosios programos surenkamąją sąskaitą sutartyje numatytais terminais, ne rečiau kaip kartą per mėnesį ir ne vėliau kaip iki mėnesio pabaigos. Sumokėta vietinė rinkliava yra apskaitoma savivaldybės biudžeto straipsnyje „Neapmokestinamos pajamos. Vietinės rinkliavos“. 

34. Vietinės rinkliavos už komunalinių atliekų tvarkymą lėšos naudojamos apmokėti išimtinai komunalinių atliekų tvarkymo sistemos sąnaudas numatytas UAB Marijampolės apskrities atliekų tvarkymo centro parengtoje Šakių rajono savivaldybės tarybos sprendimu patvirtintoje Specialiojoje komunalinių atliekų tvarkymo programoje.

35. Atliekų tvarkymo centras iki kiekvienų metų sausio 30 d. parengia ataskaitą Šakių rajono savivaldybės administracijai apie ataskaitiniais metais surinktas vietinės rinkliavos lėšas, bei jų panaudojimą.

IX. BAIGIAMOSIOS NUOSTATOS
36. Savivaldybės vietinės rinkliavos administravimo veiksmai, neaprašyti šiuose nuostatuose, atliekami vadovaujantis Lietuvos Respublikos įstatymais, bei kitais vietinių rinkliavų administravimo tvarką reglamentuojančiais teisės aktais.

37. Šakių rajono savivaldybės administracija vykdo vietinės rinkliavos administravimo priežiūrą ir kontrolę, kad vietinės rinkliavos lėšos būtų naudojamos tik savivaldybės tarybos patvirtintai Specialiajai komunalinių atliekų tvarkymo programai įgyvendinti, teikia siūlymus savivaldybės tarybai dėl nuostatų keitimo.
38. Vietinės rinkliavos mokėtojai, nepateikę duomenų ar pateikę neteisingus duomenis vietinės rinkliavos apskaičiavimui, laiku nemokantys vietinės rinkliavos už komunalinių atliekų tvarkymą, pažeidžia šiuos nuostatus, bei kitus atliekų tvarkymą reglamentuojančius teisės aktus ir atsako Lietuvos Respublikos įstatymų nustatyta tvarka.

_____________________________
                                               Priedas Nr. 1

ATLIEKŲ SUSIDARYMO NORMOS VIETINĖS RINKLIAVOS MOKĖTOJAMS IR VIETINĖS RINKLIAVOS DYDŽIAI PRIKLAUSOMAI NUO VIETINĖS RINKLIAVOS MOKĖJIMO OBJEKTO

	Pastatų/patalpų pagrindinė tikslinė naudojimo paskirtis
	Apibūdinimas
	Vietinės rinkliavos dydį nusakantis parametras
	Atliekų susidarymo norma vienam vietinės rinkliavos dydį nusakančiam parametrui, kg/m2/metus
	Vietinės rinkliavos dydis  Lt/100 m2

per mėnesį

	1
	2
	3
	4
	5

	Gyvenamieji pastatai, vieno buto gyvenamieji namai
	skirti gyventi vienai šeimai. Šiam pastatų pogrupiui priskiriami atskiri vieno buto namai bei namų poros ar keli sublokuoti vieno buto namai, kurių kiekvienas butas turi atskirą stogą ir įėjimą iš lauko
	Patalpų bendrojo ploto m2 (maksimalus apmokestinamas plotas 100 m2)
	11,07
	23,00

	Gyvenamosios patalpos, gyvenamoji (butų)
	pastato dalis iš vieno ar kelių kambarių ir kitų pagalbinių patalpų, atskirta atitvaromis nuo bendrojo naudojimo patalpų, kitų butų arba negyvenamosios paskirties patalpų ir skirta žmonėms gyventi; vieno buto namas.
	Patalpų bendrojo ploto m2 (maksimalus apmokestinamas plotas 100 m2)
	11,07
	23,00

	Gyvenamosios patalpos, gyvenamoji (gyvenamųjų patalpų)
	atskiri kambariai su bendrojo naudojimo patalpomis
	Patalpų bendrojo ploto m2 (maksimalus apmokestinamas plotas 100 m2)
	11,07
	23,00

	Gyvenamosios (socialinės paskirties )
	skirti gyventi įvairių socialinių grupių asmenims (bendrabučiai, vaikų namai, prieglaudos, globos namai, šeimos namai, vienuolynai ir pan.)
	Patalpų bendrojo ploto m2 
	11,07
	23,00

	Negyvenamieji pastatai,  Viešbučių paskirties
	apgyvendinimo paslaugas teikti skirtas (pritaikytas) pastatas (ar jų grupė) su specialiai suplanuotomis patalpomis – kambariais (numeriais) ir bendrojo naudojimo patalpomis, taip pat inžinerine įranga bei kita reikiama įranga apgyvendinimo paslaugoms teikti.
	Patalpų bendrojo ploto m2
	10,14
	23,00

	Negyvenamieji pastatai,  Administracinės paskirties
	 pastatai (ar jų grupės) (bankai, paštas, valstybės ir savivaldybės įstaigos, ambasados, teismai, biurai, kontoros, kiti įstaigų ir organizacijų administraciniai pastatai), skirti administravimo veiklai, kuria užtikrinamas valstybės, vietos savivaldos ar įmonės konkrečios institucijos, įstaigos, tarnybos ar organizacijos savarankiškas funkcionavimas.
	Patalpų bendrojo ploto m2
	4,87
	11,00

	Negyvenamieji pastatai,  Prekybos paskirties
	skirti didmeninei ir mažmeninei prekybai (parduotuvės, parduotuvės-operatorinės, vaistinės, knygynai, prekybos paviljonai ir kiti pastatai), tarp jų ir laikini statiniai (kioskai ir pan.)
	Patalpų bendrojo ploto m2
	14,61
	33,00

	Negyvenamieji pastatai,  Paslaugų paskirties
	skirti paslaugoms (iš jų buities) teikti: pirtys, grožio salonai, skalbyklos, taisyklos, remonto dirbtuvės, priėmimo-išdavimo punktai, autoservisai, plovyklos, laidojimo namai, krematoriumai ir kiti pastatai
	Patalpų bendrojo ploto m2
	8,11
	19,00

	Negyvenamieji pastatai,  Maitinimo paskirties
	skirti žmonėms maitinti: valgyklos, restoranai, kavinės, barai ir kiti pastatai
	Patalpų bendrojo ploto m2
	36,51
	83,00

	Negyvenamieji pastatai,  Transporto paskirties
	skirti transporto reikmėms – susiję su transportavimu (oro uosto, jūros ir upių laivyno, geležinkelio ir autobusų stočių pastatai, judėjimo postų, dispečerinių, iešmų postai, signalų perdavimo,  muitinių pastatai ir kiti pastatai)
	Patalpų bendrojo ploto m2
	4,06
	9,00

	Negyvenamieji pastatai,  Gamybos, pramonės paskirties
	gamybai skirti pastatai (gamyklos, dirbtuvės, produkcijos pramonės perdirbimo įmonės, energetikos pastatai, kalvės, skerdyklos, gamybinės laboratorijos ir kiti). Dirbtuvės, skirtos savo ar savo šeimos reikmėms ir (ar) kuriose vienu metu dirba ne daugiau kaip 5 žmonės ir nenaudojami potencialiai pavojingi įrenginiai.
	Patalpų bendrojo ploto m2
	9,74
	22,00

	Negyvenamieji pastatai,  Sandėliavimo paskirties 
	pastatai, kurių tiesioginė paskirtis – ką nors laikyti (sandėliuoti): saugyklos, bendro naudojimo sandėliai, specialūs sandėliai, kiti pastatai, naudojami produkcijai laikyti
	Patalpų bendrojo ploto m2
	1,22
	3,00

	Negyvenamieji pastatai,  Kultūros paskirties 
	skirti kultūros reikmėms: viešųjų pramoginių renginių pastatai (teatrai, kino teatrai, kultūros namai, klubai), bibliotekos, muziejai, archyvai, parodų rūmai, planetariumai, radijo ir televizijos pastatai ir kiti pastatai
	Patalpų bendrojo ploto m2
	1,22
	3,00

	Negyvenamieji pastatai,  Mokslo paskirties 
	skirti švietimo ir mokslo reikmėms: institutai ir mokslinio tyrimo įstaigos, observatorijos, meteorologijos stotys, laboratorijos (išskyrus gamybines laboratorijas), bendrojo lavinimo, profesinės ir aukštosios mokyklos, vaikų darželiai, lopšeliai ir kiti pastatai
	Patalpų bendrojo ploto m2
	1,62
	4,00

	Negyvenamieji pastatai,  Gydymo paskirties 
	skirti gydymo reikmėms; juose teikiama medicinos pagalba sergantiems žmonėms ar gyvūnams, jie ten prižiūrimi (ligoninės, klinikos, poliklinikos, sanatorijos, reabilitacijos centrai, specialiųjų įstaigų sveikatos apsaugos pastatai, gydyklų pastatai, medicininės priežiūros įstaigų slaugos namai, veterinarijos gydyklų pastatai ir kiti)
	Patalpų bendrojo ploto m2
	8,93
	21,00

	Negyvenamieji pastatai,  Poilsio paskirties
	skirti žmonių visaverčiam fiziniam bei dvasiniam poilsiui, tai – poilsio namai, jaunimo nakvynės namai, kempingo pastatai, kaimo turizmo pastatai, medžioklės nameliai, kiti pastatai, atitinkantys poilsio (rekreacinių) pastatų apibrėžimą ir nepriskirti kitoms pastatų grupėms (pogrupiams);
	Patalpų bendrojo ploto m2
	8,11
	19,00

	Negyvenamieji pastatai,  Sporto paskirties 
	skirti sportuoti: sporto salių, teniso kortų, baseinų, čiuožyklų, jachtklubų, šaudyklų, stadionų, maniežų ir kiti pastatai
	Patalpų bendrojo ploto m2
	1,22
	3,00

	Negyvenamieji pastatai,  Religinės paskirties 
	skirti religiniams tikslams: bažnyčios, cerkvės, koplyčios, sinagogos, maldos namai, katedros ir kiti pastatai
	Patalpų bendrojo ploto m2
	4,06
	9,00

	Negyvenamieji pastatai,  Specialiosios paskirties 
	skirti specialiesiems tikslams (karinių vienetų pastatai, kalėjimai, pataisos darbų kolonijos, tardymo izoliatoriai, policijos, priešgaisrinių ir gelbėjimo tarnybų pastatai, slėptuvės, pasienio kontrolės punktai ir kiti pastatai)


	Patalpų bendrojo ploto m2
	8,11
	19,00

	Negyvenamieji pastatai,  Kitos (sodų) paskirties 
	pastatai, esantys sodininkų bendrijose (sodo namai, vasarnamiai ir kiti)
	valda
	124,76 kg/valda/metus
	34,00 Lt/metus

	Negyvenamieji pastatai,  Garažų paskirties 
	pastatai, skirti transporto priemonėms laikyti ir remontuoti (automobilių, autobusų garažai, geležinkelio vagonų ir troleibusų depai, orlaivių angarai, pastatai, kuriuose įrengtos transporto stovėjimo aikštelės (požeminės ar daugiaaukštės stovėjimo aikštelės)
	valda
	80,42 kg/valda/metus
	22,00 Lt/metus

	Negyvenamieji pastatai,  Kitos (šiltnamių)
	 Šiltnamiai, žiemos sodai (oranžerija), kiti pastatai, skirti augalams auginti
	netaikoma
	
	

	Negyvenamieji pastatai,  Kiti pastatai
	kitos paskirties pastatai, kurių negalima priskirti prie jokių kitų aukščiau išvardintų pastatų grupių(malkinės, rūkyklos, aptvarai, stoginės, lauko sandėliukai, rūsiai, kaupai, dirbtuvėlės, pavėsinės, svirnai, lauko tualetai, tvoros ir pan.)
	netaikoma
	
	


PATVIRTINTA 

Šakių rajono savivaldybės tarybos 

2010 m. liepos 29 d. sprendimu Nr. T-242 

VIETINĖS RINKLIAVOS UŽ KOMUNALINIŲ ATLIEKŲ TVARKYMĄ SPECIALIOJI PROGRAMA

PROGRAMOS APRAŠYMAS

Biudžetiniai metai: [2010m.(liepos-gruodžio mėnesiai) – antras pusmetis]

Asignavimų valdytojas: Šakių rajono savivaldybės administracija.
Programos argumentai: Marijampolės apskrityje yra diegiama regioninė komunalinių atliekų tvarkymo sistema. Šios sistemos diegimo metu kaip papildoma priemonė, užtikrinanti  visų pajamų  surinkimą už komunalinių atliekų tvarkymą, įvedama vietinė rinkliava.  

Numatoma programos trukmė:6 mėnesiai. 

Programos tikslas: Užtikrinti Marijampolės regioninės komunalinių atliekų tvarkymo sistemos tinkamą finansavimą.

Programos vykdytojai: atitinkamai pagal teisės aktų reikalavimus bei pasirašytas tarpusavio sutartis dėl funkcijų perdavimo – Šakių rajono savivaldybės administracija ir  UAB Marijampolės apskrities atliekų tvarkymo centras.
Tikslo įgyvendinimas:

	Uždaviniai
	Priemonės
	Vertinimo kriterijai
	Atsakingos institucijos

	Vietinės rinkliavos už komunalinių atliekų tvarkymą surinkimas


	Vietinės rinkliavos už komunalinių atliekų tvarkymą nuostatų patvirtinimas


	Šakių rajono savivaldybės tarybos sprendimas


	Šakių rajono savivaldybė

	
	Vietinės rinkliavos už komunalinių atliekų tvarkymą dydžio patvirtinimas

	Šakių rajono savivaldybės tarybos sprendimas

	Šakių rajono savivaldybė

	
	Įmokų iš atliekų turėtojų, privalančių mokėti vietinę rinkliavą už komunalinių atliekų tvarkymą surinkimas į Savivaldybės biudžetą


	Surinktų lėšų suma


	UAB Marijampolės apskrities atliekų tvarkymo centras

	Marijampolės regioninės komunalinių atliekų tvarkymo sistemos finansavimas

	Visų vietinės rinkliavos už komunalinių atliekų tvarkymą lėšų, surinktų iš atliekų turėtojų, privalančių mokėti vietinę rinkliavą, ir pervestų į Šakių rajono savivaldybės biudžetą pervedimas į UAB Marijampolės apskrities atliekų tvarkymo centro sąskaitą


	Lėšų, patekusių į UAB Marijampolės apskrities atliekų tvarkymo centro sąskaitą ir pervestų į Šakių rajono savivaldybės biudžeto sąskaitą , ir lėšų, pervestų iš Šakių rajono savivaldybės biudžeto į UAB Marijampolės apskrities atliekų tvarkymo centro sąskaitą, atitikimas

	Šakių rajono savivaldybė ir UAB Marijampolės apskrities atliekų tvarkymo centras

	
	Vietinės rinkliavos už komunalinių atliekų tvarkymą lėšų paskirstymas

	UAB Marijampolės apskrities atliekų tvarkymo centro metinė ataskaita


	UAB Marijampolės apskrities atliekų tvarkymo centras


Numatomas programos rezultatas: Visų išlaidų, reikalingų Marijampolės regioninės komunalinių atliekų tvarkymo sistemai tinkamai funkcionuoti, padengimas.

Programos lėšų poreikis  ir numatomi finansavimo šaltiniai

1,299,461Lt(vienas milijonas du šimtai devyniasdešimt devyni tūkstančiai keturi šimtai šešiasdešimt vienas litas)

	Pajamų šaltiniai
	Numatyta surinkti lėšų 2010 metais Lt

	Vietinė rinkliava už komunalinių atliekų tvarkymą mokama patvirtintus Vietinės rinkliavos už komunalinių atliekų tvarkymą nuostatus
	 1,299,461Lt(vienas milijonas du šimtai devyniasdešimt devyni tūkstančiai keturi šimtai šešiasdešimt vienas litas)

